Č. p.: PPZ-OV1-2022/048293-050

**VÝZVA NA PREDLOŽENIE PONUKY**

(zadávanie zákazky s nízkou hodnotou

podľa ustanovenia §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)

# Názov, adresa a kontaktné miesto verejného obstarávateľa

**Názov:** Ministerstvo vnútra Slovenskej republiky, odbor výcviku Prezídia Policajného zboru

**Adresa:** Račianska 45, 812 72 Bratislava

**Krajina**: Slovenská republika

**Internetová adresa organizácie (URL):** <http://www.minv.sk/>

**Kontaktná osoba:** Michaela Janíčková

**Telefón:** 80 57400, 09610 57400

 **E-mail:** michaela.janickova@minv.sk

**URL zverejnenej zákazky:**

# Opis

**Názov zákazky:**

Školenie pre príslušníkov Policajného zboru na prácu vo výškach a nad voľnou hĺbkou pre roky 2023 a 2024.

**Druh zákazky:** služba

§117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**Spoločný slovník obstarávania (CPV):**

**CPV:** 80511000-9 školenie pracovníkov

**Rozdelenie predmetu zákazky:**

Požaduje sa predloženie ponuky na celý predmet zákazky, predmet zákazky nie je rozdelený na časti. Výsledkom verejného obstarávania bude rámcová dohoda.

**Miesto poskytovania služieb:**

Ministerstvo vnútra Slovenskej republiky – odbor výcviku Prezídia Policajného zboru, Račianska 45, 812 72 Bratislava

**Termín splnenia zákazky:**

 od nadobudnutia účinnosti rámcovej dohody do 31. 12. 2024

**Opis predmetu zákazky**

**Typ 1: „Všeobecná odborná príprava“**  *(nariadenie MV SR č. 43/2018),* ktorou sa rozumie výchova a vzdelávanie zamestnancov pracujúcich vo výške a nad voľnou hĺbkou pomocou špeciálnej horolezeckej a speleologickej techniky a vydanie záverečného písomného dokladu „preukazu“ na prácu vo výške a nad voľnou hĺbkou vykonávanú podľa druhu špeciálnej techniky, ktorý oprávňuje osobu vykonávať činnosť prác vo výškach a nad voľnou hĺbkou pomocou špeciálnej horolezeckej a speleologickej techniky v súlade s § 16 ods. 1 zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.

**Typ 2: „Aktualizačná odborná príprava“** v súlade s § 16 ods. 8 a §16 ods. 6 písm. b) zákona č. 124/2006 Z. z. o bezpečnosti a ochrane zdravia pri práci. Vydanie záverečného písomného dokladu „preukazu alebo osvedčenia“ na prácu vo výške vykonávanú podľa druhu špeciálnej techniky.

 **Poskytovateľ zabezpečí poskytovanie školení na území Slovenskej republiky vo výcvikovom priestore určenom na základe dohody medzi poskytovateľom a objednávateľom v rozsahu podľa písomnej objednávky objednávateľa.**

# Predpokladaná hodnota zákazky

Celková predpokladaná hodnota zákazky je maximálne **27 000,00 EUR bez DPH na celý predmet zákazky.**

# a) Predpokladaná jednotková hodnota zákazky

93,00 € bez DPH - všeobecná odborná príprava *(ďalej len: VOP)*

25,00 € bez DPH - aktualizačná odborná príprava *(ďalej len: AOP)*

Predpokladaná jednotková hodnota zákazky bola určená na základe oslovených potenciálnych dodávateľov služby a ich predložených nezáväzných cenových ponúk na danú službu.

b) Predpokladaný počet školených osôb na roky 2023 a 2024 je **400 policajtov**

VOP: 250 osôb x 93,00 € = 23 250,00 €

AOP: 150 osôb x 25,00 € = 3 750,00 €

Predpokladaný počet školených policajtov bol určený na základe vyžiadania informácie od útvarov Policajného zboru a útvarov Ministerstva vnútra Slovenskej republiky v súvislosti s potrebou školenia príslušníkov Policajného na prácu vo výškach a nad voľnou hĺbkou pre roky 2023 a 2024.

c) Všetky náklady spojené so všeobecnou a aktualizačnou odbornou prípravou a vydaním preukazu alebo osvedčenia, ktoré oprávňuje osobu na výkon prác vo výškach a nad voľnou hĺbkou v Policajnom zbore znáša útvar Policajného zboru, ktorý policajta na ňu vyslal*. (čl. 3 ods. 2 Nariadenia Ministerstva vnútra Slovenskej republiky č. 43/2018 o práci vo výške a nad voľnou hĺbkou v Policajnom zbore).*

Zákazka bude zabezpečovaná z finančných prostriedkov štátneho rozpočtu, verejný obstarávateľ neposkytuje zálohové platby ani platby vopred.

# Komunikácia

Verejný obstarávateľ bude pri komunikácií s uchádzačom resp. záujemcami postupovať v zmysle §20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“.

# Lehota na predkladanie ponúk

Ponuky musia byť doručené do konca lehoty na predkladanie ponúk, ktorý je uvedený v elektronickom prostriedku JOSEPHINE v časti zodpovedajúcej tejto zákazke.

# Predkladanie ponúk

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE.

# Vysvetľovanie výzvy

1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk, tak aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.
2. Verejný obstarávateľ si vyhradzuje právo predĺžiť lehotu na predkladanie ponúk.

# Podmienky účasti

1. Uchádzač musí byť oprávnený poskytovať službu podľa § 32 ods. 1 písm. e) zákona o verejnom obstarávaní. Doklad o oprávnení poskytovať službu, ktorý zodpovedá predmetu zákazky, uchádzač nepredkladá nakoľko verejný obstarávateľ má prístup k informačným systémom verejnej správy.
2. Čestné prehlásenie že nemá uložený zákaz účasti vo verejnom obstarávaní potvrdený konečným rozhodnutím podľa § 32 ods. 1 písm. f) zákona o verejnom obstarávaní. Uvedenú podmienku účasti uchádzač vo svojej ponuke preukazuje čestným vyhlásení. (**tlačivo je v prílohe tejto výzvy**)
3. Školenie môže zabezpečiť len oprávnená osoba, ktorá má na túto činnosť oprávnenie z Národného inšpektorátu práce na vykonávanie výchovy a vzdelávania v oblasti ochrany práce podľa § 27 ods. 3 zákona č. 124/2006 Z. z., pre osoby pracujúce vo výške pomocou špeciálnej horolezeckej a speleologickej techniky podľa prílohy č. 2 ods. 07.1 k zákonu č. 124/2006 Z. z. (**preukázať neoverenou kópiou oprávnenia**).

# Kritériá vyhodnotenia ponúk

Najnižšia cena

# Použije sa elektronická aukcia

 Nie

# Vyhodnotenie ponúk

1. Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky KOMUNIKÁCIA“.
2. Verejný obstarávateľ má počas hodnotenia možnosť požiadať uchádzača o vysvetlenie predložených dokladov.
3. Verejný obstarávateľ si vyhradzuje právo zákazku zrušiť, odmietnuť všetky predložené ponuky a v prípade potreby súťaž opakovať.
4. Verejný obstarávateľ vyhodnotí ponuky najprv podľa zvoleného kritériá a následne u uchádzača umiestneného na 1. mieste vyhodnotí splnenie podmienok účasti a požiadaviek na predmet zákazky. V prípade potreby vyhodnotí aj ponuku ďalšie uchádzača v poradí podľa stanoveného kritériá.

# Podmienky týkajúce sa zmluvy

Výsledkom verejného obstarávania bude rámcová dohoda na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Rámcová dohoda bude uzatvorená s jedným uchádzačom.

Preddavok ani zálohová platba sa neposkytuje.Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

# Ochrana osobných údajov

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (**tlačivo na súhlas je v prílohe tejto výzvy**) a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

V Bratislave dňa 01. 12. 2022 Mgr. Martin URAM

 riaditeľ

 odboru výcviku Prezídia Policajného zboru

 .....................................................................

 meno a priezvisko

 vedúceho zamestnanca

**Súhlas so spracovaním osobných údajov**

Predložením cenovej ponuky

uchádzač: ...............(*uviesť názov uchádzača a adresa*)..........................

zastúpený: ..........(*uviesť štatutárneho zástupcu uchádzača*) ...................

na predmet zákazky s názvom:

Školenie pre príslušníkov Policajného zboru na prácu vo výškach a nad voľnou hĺbkou pre roky 2023 a 2024.

v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov

udeľujem súhlas

pre Ministerstvo vnútra Slovenskej republiky ako verejného obstarávateľa so spracovaním mojich osobných údajov

* v rozsahu a na dobu nevyhnutnú pre administráciu zákazky vo verejnom obstarávaní,
* pre úkony a na dobu nevyhnutnú s uzatvorením zmluvného vzťahu,
* pre úkony a na dobu potrebnú pre realizáciu zákazky a
* pre úkony potrebné pre archiváciu všetkých dokumentov súvisiacich s predmetom zákazky na dobu v súlade s aktuálnym nariadením Ministerstva vnútra Slovenskej republiky o registratúrnom poriadku.

Tento súhlas na spracovanie osobných údajov je možné odvolať/doplniť formu odvolania súhlasu výlučne písomnou žiadosťou, ale s ohľadom na podmienky všeobecne platných záväzných predpisov verejného obstarávateľa a v prípade, ak spracovanie údajov nevyžaduje iný zákon (napr. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov).

V ......................, dňa ............................

 ...............................................................

 meno priezvisko a podpis

štatutárneho zástupcu uchádzača

**Čestné vyhlásenie**

Týmto ako uchádzač v zákazke:

Školenie pre príslušníkov Policajného zboru na prácu vo výškach a nad voľnou hĺbkou pre roky 2023 a 2024.

Obchodné meno:

Sídlo:

IČO:

vyhlasujem, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemám uložený zákaz činnosti vo verejnom obstarávaní potvrdený konečným rozhodnutím v Slovenskej republike, alebo v štáte sídla, miesta podnikania alebo obvyklého pobytu.

V ………………….. dňa ………………..

 ...............................................................

 meno priezvisko a podpis

 štatutárneho zástupcu uchádzača[[1]](#footnote-1)

1. ) V prípade ak máte v obchodnom registri alebo v inom registri uvedené, že **konáte tak, že k napísanému, vytlačenému alebo inak zobrazenému obchodnému menu pripojíte svoj vlastnoručný podpis, žiadame k podpisu pripojiť aj pečiatku.**

**Ak čestné vyhlásenie nepodpisuje osoba, ktorej toto právo vyplýva z obchodného alebo iného registra žiadame k podpísaným listinám pripojiť aj dokument preukazujúci oprávnenie na zastupovanie k podpisu listín, ktoré tvoria podklady k verejnému obstarávaniu.**  [↑](#footnote-ref-1)